১৯৬৩ সালের শেষের দিকে শিবগঞ্জের সাংবাদিক মহসীন আহমেদ, নবাবগঞ্জের সাংবাদিক মজিবুর রহমান (তারু মিঞা), সাংবাদিক আব্দুল মতিন, সাংবাদিক শাহজাহান, সাংবাদিক মোহিত কুমার দাঁ, সাহিত্যিক-গবেষক- আ.কা.ম.শেখ নুর মোহাম্মদ (নবাবগঞ্জ মহকুমার তৎকালীন জনসংযোগ অফিসার) এবং শেখ নুর মোহাম্মদ সাহেবের সহধর্মীনি বেগম আজিজা এন মোহাম্মদ প্রমুখদের সম্মিলিত প্রচেষ্টায় চাঁপাইনবাবগঞ্জে সর্বপ্রথম সাংবাদিকদের সংগঠন-‘নবাবগঞ্জ মহকুমা সাংবাদিক সমিতি’ গঠিত হয়। যা পরবর্তীতে ‘নবাবগঞ্জ প্রেসক্লাবে’ রুপান্তরিত হয়। সাংবাদিক মহসীন আহমেদ ছিলেন এ সংগঠনের উদ্যোক্তা-অন্যতম প্রতিষ্ঠাতা। মহসীন আহমদরাই মূলত চাঁপাইনবাবগঞ্জে সাংবাদিকতার গোড়াপত্তন করেন।